### Επιχειρηματικότητα Β΄τάξης
Αρχική | Από πού και πότε αγοράζουμε; | Αγοράζουμε και πουλάμε! | Έσοδα και Έξοδα | Πληροφορίες

Θεματικό Πεδίο «Επιχειρηματικότητα»

Από πού και πότε αγοράζουμε;

· διαλέγουμε τον κατάλληλο χώρο και χρόνο για τις αγορές μας,

· κατανοούμε τα πλεονεκτήματα και τα μειονεκτήματα κάθε χώρου αγορών,

· αναγνωρίζουμε την αξία, την ποιότητα, την ποικιλία και τη διαθεσιμότητα ενός προϊόντος.

Προτεινόμενη διάρκεια: 3 διδακτικές ώρες

Σύμφωνα με το Πρόγραμμα Σπουδών, ο γενικός στόχος αυτής της ενότητας είναι οι μαθητές/- τριες να λαμβάνουν αποφάσεις σε θέματα αγορών σε καταστήματα της γειτονιάς ή διαδικτυακά.

Τα μαθησιακά αποτελέσματα για τη συγκεκριμένη ενότητα είναι οι μαθητές/-τριες να:

· συγκεντρώνουν, να αναλύουν και να ερμηνεύουν δεδομένα που αφορούν μια αγορά.

· υποστηρίζουν τις απόψεις τους με επιχειρήματα σε ό,τι αφορά αγορές.

· λαμβάνουν τεκμηριωμένες αποφάσεις σε ό,τι αφορά αγορές προϊόντων.

Επιστημονικό κομμάτι

Η κατανόηση των παιδιών για τη λειτουργία των διαφορετικών καταστημάτων και τις αγορές αναπτύσσεται σταδιακά και εξαρτάται από το γνωστικό τους στάδιο, όπως περιγράφεται από τον Jean Piaget[1]. Η κατανόηση αυτή γίνεται πιο ξεκάθαρη κατά τη διάρκεια του σταδίου των συγκεκριμένων λογικών εννοιών, το οποίο διαρκεί από περίπου 7 έως 11 ετών.

Σε αυτό το στάδιο, τα παιδιά αρχίζουν να αναπτύσσουν την ικανότητα να κατανοούν τις λειτουργίες των καταστημάτων και των αγορών, καθώς και τη σχέση μεταξύ αυτών των δραστηριοτήτων και της οικονομικής λειτουργίας της κοινωνίας. Αρχίζουν να αντιλαμβάνονται ότι τα καταστήματα πωλούν διαφορετικά είδη προϊόντων και ότι οι άνθρωποι αγοράζουν πράγματα ανάλογα με τις ανάγκες και τις επιθυμίες τους.

Αρχικές εικόνες

Ζητάμε από όλους/-ες τους/τις μαθητές/-τριές μας να θυμηθούν και να μας πουν εάν έχουν πάει για ψώνια στα δύο διαφορετικά μέρη (σούπερ μάρκετ και λαϊκή αγορά). Στη συνέχεια καταγράφουμε σε έναν εννοιολογικό χάρτη τις απαντήσεις τους στις ερωτήσεις που ακολουθούν. (ανάδειξη ιδεών)

Αναζήτηση τιμών για τρία προϊόντα (από δύο διαφορετικά σούπερ μάρκετ)

Ο σκοπός αυτής της δραστηριότητας είναι να ευαισθητοποιήσουμε τους/τις μαθητές/-τριες για τις διαφορές που μπορούμε να βρούμε στις τιμές και στην ποιότητα των προϊόντων που έχουν κάποια καταστήματα.

Η εύρεση των διαφορετικών τιμών σε τρία προϊόντα και η παρουσίασή τους στην ολομέλεια της τάξης μπορεί να ξεκινήσει μια συζήτηση γιατί αυτές οι τιμές να είναι διαφορετικές. Οι αιτίες μπορεί να είναι πολλές, όπως: ποιότητα προϊόντος, κόστος μεταφοράς, κέρδος του κάθε σούπερ μάρκετ, … Εμείς ως αγοραστές προϊόντων (καταναλωτές) οφείλουμε να γνωρίζουμε ότι υπάρχουν διαφορές για πολλούς λόγους και να επιλέγουμε το κατάλληλο προϊόν στην κατάλληλη τιμή για εμάς.

Από πού προτιμάμε να ψωνίζουμε και γιατί

Ο σκοπός αυτής της δραστηριότητας είναι να αναδείξουμε με τους/τις μαθητές/-τριές τους λόγους που επιλέγουμε συγκεκριμένα καταστήματα για τις αγορές μας.

Έτσι στην αρχή οι μαθητές/-τριες είτε ατομικά είτε σε δυάδες/τετράδες σκέφτονται τους λόγους που οι ίδιοι και οι γονείς τους πηγαίνουν σε συγκεκριμένα καταστήματα (σούπερ μάρκετ, λαϊκή αγορά, παντοπωλείο ή μίνι μάρκετ) για να ψωνίσουν. Αυτούς τους λόγους τους συζητάμε στην ολομέλεια της τάξης μας.

Στη συνέχεια συμπληρώνουμε τον εννοιολογικό χάρτη με τα πλεονεκτήματα και τα μειονεκτήματα των αγορών στα παραπάνω καταστήματα.

Σημείωση: Οι απαντήσεις των μαθητών/-τριών αφορούν την κάθε οικογένεια και μπορούν να διαφέρουν γιατί διαφέρουν και οι ανάγκες της κάθε οικογένειας.

Ενδεικτικές απαντήσεις του εννοιολογικού χάρτη

Απαντήσεις στις δραστηριότητες

Συμπληρωματικό υλικό

Παπούτσια;

Τρόφιμα για το κατοικίδιο ζωάκι μας;

Παιχνίδια;