### Επιχειρηματικότητα Β΄τάξης
Αρχική | Από πού και πότε αγοράζουμε; | Αγοράζουμε και πουλάμε! | Έσοδα και Έξοδα | Πληροφορίες

Έσοδα και Έξοδα

· βρίσκουμε τρόπους να εξοικονομούμε χρήματα,

· καταλαβαίνουμε πότε σπαταλάμε χρήματα,

· αναγνωρίζουμε πόσο σημαντική είναι η αποταμίευση.

Προτεινόμενη διάρκεια: 3 διδακτικές ώρες

Σύμφωνα με το Πρόγραμμα Σπουδών, ο γενικός στόχος αυτής της ενότητας είναι οι μαθητές/-τριες να ερευνήσουν θέματα που αφορούν την εξοικονόμηση χρημάτων, την οικονομική σπατάλη, καθώς και την αποταμίευση.

Τα μαθησιακά αποτελέσματα για τη συγκεκριμένη ενότητα είναι οι μαθητές/-τριες να:

· ερευνούν θέματα που αφορούν την εξοικονόμηση χρημάτων και την οικονομική σπατάλη.

· καταλήγουν σε συμπεράσματα ως προς την αξία της αποταμίευσης.

Επιστημονικό κομμάτι

Η αποταμίευση στην παιδική ηλικία αποτελεί σημαντική έννοια με ευρύτερες οικονομικές, κοινωνικές και ψυχολογικές διαστάσεις. Σύμφωνα με την βιβλιογραφία, η διδασκαλία της αποταμίευσης στα παιδιά μπορεί να διαμορφώσει θετικά τη μελλοντική τους οικονομική συμπεριφορά και να τους εξοπλίσει με σημαντικές δεξιότητες για τη διαχείριση των οικονομικών τους, την εκμάθηση βασικών εννοιών όπως ο προϋπολογισμός, η διαχείριση των εξόδων και η κατανόηση της αξίας του χρήματος. Η αποταμίευση μπορεί να οριστεί ως η διαδικασία διατήρησης χρημάτων για μελλοντική χρήση αντί της άμεσης κατανάλωσης. Για τα παιδιά, η αποταμίευση δεν αφορά μόνο την οικονομική ασφάλεια, αλλά και την ανάπτυξη δεξιοτήτων όπως η υπομονή, η πειθαρχία και η ικανότητα να θέτουν στόχους. Επίσης, η αίσθηση επιτυχίας και αυτοεκτίμησης που προκύπτει από την επίτευξη ενός στόχου αποταμίευσης μπορεί να ενισχύσει την αυτοπεποίθηση των παιδιών[6].

Αρχικές εικόνες

Οι μαθητές/-τριες περιγράφουν τι βλέπουν στις εικόνες. Σκοπός της συγκεκριμένης δραστηριότητας είναι να βοηθήσει τα παιδιά να αναπτύξουν καλές οικονομικές συνήθειες εξοικονόμησης χρημάτων. Ένας παραδοσιακός και απλός τρόπος είναι να χρησιμοποιούν κουμπαρά. Στον κουμπαρά αποταμιεύουν χρήματα που λαμβάνουν ως χαρτζιλίκι, δώρα γενεθλίων ή επιβραβεύσεις από διάφορες δραστηριότητές.

Χωριζόμαστε σε ομάδες και φτιάχνουμε μαγαζάκια.

Πρόκειται για δραστηριότητα που σκοπό έχει να βοηθήσει τα παιδιά στον τρόπο προϋπολογισμού των χρημάτων τους και κατά συνέπεια στο να κατανοήσουν τη σωστή διαχείριση τους. Ενώ, ταυτόχρονα συμβάλλει στο να αναπτύσσουν δεξιότητες ομαδοσυνεργατικότητας και επίλυσης προβλημάτων.

Ας παίξουμε παντομίμα βρίσκοντας παροιμίες!

Ο σκοπός της παντομίμας είναι να τα ενθαρρύνει να εκφραστούν δημιουργικά και να αναπτύξουν τις επικοινωνιακές τους δεξιότητες μέσω της μη λεκτικής έκφρασης. Μέσα από τη σωματική κίνηση και τις εκφράσεις του προσώπου, τα παιδιά μαθαίνουν να επικοινωνούν με την έννοια της αποταμίευσης που περιέχεται στις παροιμίες και να αναγνωρίζουν συναισθήματα χωρίς να χρησιμοποιούν λόγια, καλλιεργώντας έτσι τη φαντασία τους, την ενσυναίσθηση, τη συνεργατικότητα και την αυτοπεποίθησή τους.

Αίνιγμα

Έχω μαγικό κουτί και όλο ρίχνω κατιτί. Όσο τρώει και χοντραίνει, τόσο πιο πολύ βαραίνει. Κι αν τ’ ανοίξω και τ’ αδειάσω, χίλια δυο θε ν’ αγοράσω! Τι είναι; (ο κουμπαράς).

Ο μέρμηγκας και ο κάνθαρος

Ο σκοπός του συγκεκριμένου ποιήματος που είναι εμπνευσμένο από τον μύθο του Αισώπου είναι να κατανοήσουν οι μαθητές/-τριες ότι ο Μέρμηγκας αποταμιεύει. Σύμφωνα με το μύθο του Αισώπου η αποταμίευση βοήθησε τον Μέρμηγκα. Κατά τη διάρκεια του καλοκαιριού, ενώ ο Τζίτζικας περνούσε τον χρόνο του τραγουδώντας και χορεύοντας, χωρίς να σκέφτεται το μέλλον, ο Μέρμηγκας εργαζόταν σκληρά, συγκεντρώνοντας και αποθηκεύοντας τρόφιμα για τον χειμώνα. Όταν έφτασε ο χειμώνας και τα τρόφιμα ήταν δυσεύρετα, ο Τζίτζικας βρέθηκε χωρίς πόρους για να επιβιώσει, ενώ ο Μέρμηγκας ήταν προετοιμασμένος και ασφαλής χάρη στην προνοητικότητά του και με την αποταμίευση που είχε κάνει. Η αποταμίευση του Μέρμηγκα τον βοήθησε να εξασφαλίσει την επιβίωσή του κατά την περίοδο της έλλειψης.

Απαντήσεις στις δραστηριότητες

Εκτός από το μυρμήγκι, ποια άλλα ζώα είναι γνωστά για την εργατικότητά τους; Παρατηρούμε τις εικόνες και τα κυκλώνουμε.

Πολλά ζώα διακρίνονται για την εργατικότητά τους πέρα από το μυρμήγκι. Εδώ αναφέρουμε μερικά παραδείγματα:

1. Μέλισσες: Οι μέλισσες είναι εξαιρετικά εργατικές, συνεργαζόμενες για να συλλέξουν νέκταρ και γύρη και να παράγουν μέλι. Η οργανωμένη δομή της κυψέλης και η αφοσίωσή τους στις διάφορες εργασίες τις καθιστούν σύμβολο της εργατικότητας.
2. Κάστορες: Οι κάστορες είναι γνωστοί για την ικανότητά τους να κατασκευάζουν φράγματα και σπίτια από ξύλα και λάσπη. Εργάζονται ακατάπαυστα για να δημιουργήσουν και να συντηρήσουν τις κατοικίες τους και τα υδάτινα συστήματα που τα περιβάλλουν.
3. Γαιοσκώληκας (lumbricus terrestris): Ο γαιοσκώληκας (lumbricus terrestris), είναι εξαιρετικά εργατικός και παίζει σημαντικό ρόλο στο οικοσύστημα, συμβάλλει στον αερισμό του εδάφους, στη βελτίωση της γονιμότητας του εδάφους και στην αποσύνθεση οργανικών υλικών.

Ένας αλλιώτικος κουμπαράς…

Η συγκεκριμένη δραστηριότητα έχει ως στόχο να αφήσει ελεύθερη τη φαντασία των παιδιών και να γράψουν τις ιδέες τους. Ενδεικτικά:

[1] Piaget, J. (1952). The origins of intelligence in children. International Universities Press.

Piaget, J., & Inhelder, B. (1969). The Psychology of the Child. Basic Books.

Piaget, J. (1972). The child and reality: Problems of genetic psychology. Viking Press

[2] Piaget, J. (1952). The origins of intelligence in children. International Universities Press.

[3] Piaget, J., & Inhelder, B. (1969). The Psychology of the Child. Basic Books.

[4] Brown, S., Smith, A., & Jones, C. (2017). Understanding children's economic behaviors: The development of distinguishing needs from wants. Journal of Developmental Psychology, 53(4), 601-614.

[5] Thomas, M. S., Carlson, S. M., & Koenig, M. A. (2018). The role of social interaction in the development of understanding needs versus wants. Cognitive Development, 47, 146-157.

[6] Lusardi, A., & Mitchell, O. S. (2014). The Economic Importance of Financial Literacy: Theory and Evidence. Journal of Economic Literature, 52(1), 5-44.